Tá ið Harrin vendi lagnu Zions, tá sum í dreymum vit gingu; tá av látri varð muður vár fullur, vár tunga av fagnaðarrópi; tá ljóðaði tað heidninganna millum: «Stórverk hevur Harrin móti hesum gjørt.» Ja, stórverk gjørdi Harrin móti okkum, og fegin vit vórðu. Harri, vend tú lagnu vári sum áarløkum í suðurlandi! Tey, ið sáa við gráti, skulu heysta við gleði. Grátandi fara tey sáandi sáðið, fegin koma tey berandi bundi.